คมนาคมขีดเส้น17ก.พ.มินิบัสใช้NGV
คมนาคมขีดเส้นตาย17ก.พ.ไม่ขยายเวลาต่อใบอนุญาตให้มินิบัสหากไม่เปลี่ยนใช้เอ็นจีวี
5 ก.พ. 2553

คมนาคมขีดเส้นตาย17ก.พ.ไม่ขยายเวลาต่อใบอนุญาตให้มินิบัสหากไม่เปลี่ยนใช้เอ็นจีวี
นายสุชาติ โชคชัยวัฒนากร รัฐมนตรีช่วยว่าการกระทรวงคมนาคม กล่าวว่า หลังจากกรมการขนส่งทางบกได้ออกระเบียบใหม่ ให้ผู้ประกอบการรถมินิบัสทำการเปลี่ยนเครื่องยนต์เป็น NGV ในวันที่ 17 กุมภาพันธ์นี้ ก็ขอให้ผู้ประกอบการเร่งยื่นความจำนงต่อองค์การขนส่งมวลชนกรุงเทพ หรือ ขสมก.เพราะปัจจุบันรถมินิบัสที่วิ่งอยู่ 1,000 คัน ทำการเปลี่ยนแปลงเครื่องยนต์เป็น NGV เพียง 200 คัน โดยยืนยันว่า ขสมก.จะไม่มีการขยายเวลาออกไป หากฝ่าฝืนจะทำการยึดใบอนุญาตทันที เนื่องจากเป็นการแก้ไขให้รถมินิบัสมีคุณภาพและให้บริการดีขึ้น ทั้งนี้ มีการจัดอบรมพนักงานขับรถโดยสารสาธารณะ ทั้งรถ ขสมก.และรถร่วมบริการ ให้ขับรถถูกกฎจราจร ไม่ดื่มแอลกอฮอล์ด้วย โดยตั้งเป้าลดอุบัติเหตุในปีนี้ให้ลดลง